स्टीव कोवे जैसे मोटिवेशनल गुरुओं ने भी चेतावनी दी कि बहुत अधिक टीवी और सिनेमा देखना, खाली बैठे रहना या वीडियो गेम खेलना लोगों की क्षमताओं पर बुरा असर डालता है। इससे लोगों की प्रतिभा में निखार नहीं आता। एक समय जब प्रेम आख्यानात्मक उपन्यास लोकप्रिय थे तो कहा जाता था कि पोर्नोग्राफी की तरह उनकी भी लत लग सकती है। ये तमाम मुद्दे लंबे समय से हमारे साथ हैं। परंतु इंटरनेट के युग में इसकी गति बहुत तेज है। सच्ची-झूठी खबरें बहुत तेजी से फैलती हैं। अमेरिका के पूर्व राष्ट्रपति बराक ओबामा ने हाल ही में कहा था कि गलत सूचना के प्रसार, षडयंत्र के सिद्घांतों, विपक्ष की नकारात्मक छवि बनाने आदि ने मतदाताओं का ध्रुवीकरण बहुत तेज कर दिया है।